Լաւ, յետին թւով ինչ բողոքներ ներկայացնես բոլշեւիկներին: Նրանք, կարծես, վաղուց չկան: Բայց, ինչ ախտորոշում տաս այսօրւայ հայ գործիչներին, ովքեր մատնիչ ու գործակալ են համարում այն երիտասարդներին, ովքեր պայքարում են առանց բուտիկների ու կրպակների խնամւած այգիների ու պուրակների համար, Թռչկանի ջրվէժի, վերջին անտառների ու մաքուր գետերի համար: Ճանաչո՞ւմ էք Խորհուրդների երկրի անկրկնելի ոճը: Քեզ դուր չե՞ն գալիս պիջակներին կլոր նշաններով իմաստուն պետերի որոշումները: Ուրեմն՝ դու չես սիրում Հայրենիքդ: Քեզ հետ Նժդեհը հետախուզութեան չէր գնայ (Ըստ երեւոյթին, պէտք է կարծել, թէ Նժդեհը հրճւանքի մէջ կընկնէր պուրակների տաղաւարներից, գների աճից ու հայ-թուրքական արձանագրութիւններից եւ հետախուզութեան կը գնար պիջակների օձիքներին կլոր կուսակցական նշաններով կուշտ ու տռուզ տղերքի հետ): Ինչ-որ բան ստիպում է կասկածել: